GO TLHOKAFALELWA ke ngwana ke sengwe sa dilo tse di botlhoko tse di ka go diragalelang. Jehofa Modimo o na le maatla a go tsosa baswi. Re itse gore seno se boammaaruri ka gonne mo motlheng wa ditiragalo tsa Baebele o ne a naya banna ba le mmalwa maatla a go tsosa baswi. Tiragalo nngwe ke e e tlhalosiwang mo go 2 Dikgosi 4:8-37 e e ka ga mosimane yo o neng a tsosiwa ke moporofeti Elisha. Jehofa a re: “Nna, e leng nna, ke tlhomile kgosi ya me mo Siona, thaba ya me e e boitshepo.” (Pesalema 2:6) Re na le lebaka la go tshepa mafoko ano a a builweng ke mmusi yo mogolo go gaisa botlhe mo lebopong. E re ka babusi ba batho ba ile ba palelwa ke go thusa batho, Jesu Keresete yo e leng Kgosi e e tlhomilweng ke Modimo, o tla tlisetsa batho ba ba humanegileng dilo tse di molemo tse ba iseng ba ke ba di bone.